

Produženi boravak je neobavezan oblik odgojno – obrazovnog rada namijenjen učenicima nižih razreda osnovne škole (1.-3. razreda) koji započinje nakon završetka jutarnje nastave i traje do 17 sati.

Program je pun aktivnosti i ne svodi se samo na pisanje domaće zadaće. Izmjenom učenja, rekreativnih pauza, različitih aktivnosti i odmora postiže se ugodna atmosfera za rad.

U produženom boravku učenici se osamostaljuju za pisanje domaćih zadaća, uče se toleranciji i komunikaciji, razvijaju svoje kreativne sposobnosti, razvijaju prijateljstva, zadovoljavaju potrebu za igrom i zajedničkim druženjem i uključeni su u prevenciju neprihvatljivih oblika ponašanja.

|  |  |
| --- | --- |
| RASPORED AKTIVNOSTI | |
| RUČAK–  11.45 ili 12.15 |  |
| ODMOR  do 13.00 sati | * odmor učenika uz aktivnosti koje učenik izabere na školskom igralištu ili u učionici |
| UČENJE | * ponavljanje i vježbanje gradiva,   pisanje domaće zadaće,  pomaganje jedni drugima |
| UŽINA – 14.00 |  |
| UČENJE | * ponavljanje i vježbanje gradiva,   pisanje domaće zadaće,  pomaganje jedni drugima |
| ORGANIZIRANO  VRIJEME-  14.30 –  15.30 / 16.00    Povezana slika | -slušanje i govorenje, glasno čitanje, jezične igre, dramatizacija, recitiranje, čitanje bajki, priča, pjesama i stripova, igranje uloga, rješavanje pitalica, gledanje animiranih filmova  -matematičke igre, aktivnosti kreativnog i logičkog rješavanja problema, rješavanje križaljki, rebusa, labirinata i matematičkih mozgalica, prikupljanje predmeta i informacija, istraživanja, projekti  -pedagoške radionice, vježbanje socijalnih odnosa, učenje prava i dužnosti, utvrđivanje pravila ponašanja, raspodjela razrednih zaduženja, usvajanje tehnika samostalnog i suradničkog učenja, razvijanje prikladnih moralnih vrijednosti, učenje i prihvaćanje zdravih prehrambenih navika, briga za urednost učionice i radnog mjesta, uređenje panoa  - likovne i kreativne radionice, slušanje, pjevanje, sviranje, ples,upoznavanje nacionalnog blaga i hrvatske baštine, obilježavanje važnijih datuma  (Dani kruha, Dan jabuka, Sveti Nikola, Božić, Fašnik…), pripremanje razrednih i školskih priredbi  - elementarne, štafetne, momčadske i društvene igre, dječje igre narodne tradicije, šetnje |
| SLOBODNO  VRIJEME  do 16.30 | * slobodno vrijeme učenika na školskom igralištu ili zajedničke igre u učionici i školskoj dvorani |
| DEŽURSTVO 16.30 – 17.00 | |

Radujem se zajedničkom druženju i suradnji!

učiteljica Tatjana Martinko